**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Foreningen Sicilien v. dokumentaristerne Steffen Stubager og Simon Johansen | | | |
| Adresse | Nansensgade 92, 1. Th., 1366 København K | | | |
| Telefon | 61729332 | E-mail | [mail@simonjohansen.com](mailto:mail@simonjohansen.com) | |
| Hjemmeside |  | Evt. Facebook, blog, Youtube kanal, Flickr etc. | |  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| OBS: DENNE ANSØGNING ANGÅR CISU’S LØBENDE OPLYSNINGSPULJE.  Den danske Helsinki-Komité for Menneskerettigheder (DHK el. Komiteen) søger lønmidler til at engagere produktionsselskabet Sicilien til i januar 2022 at bidrage med tekst og billeder om migrantsituationen i Bosnien til hhv. kvartalsbladet MenneskeRet&Vrang og dag- og fagblade i Danmark samt til konference-materiale. Situationen i Bosnien er humanitært kritisk, eftersom flygtninge mod EU samles i grænseregionerne til Kroatien. Samtidig er situationen politisk tilspidset, idet arbejdsbetingelserne vanskeliggøres for den høje repræsentant, Christian Schmidt, hvis særlige opgave er at sikre Dayton- aftalens fuldbyrdelse; ikke mindst p.g.a. præsident Dodiks seperatistiske politik.  At oplyse om situationen Bosnien, også til nye og bredere målgrupper, har således høj prioritet for Komiteen og samarbejdet med Sicilien er et vigtigt element heri.  Dokumentaristerne befinder sig i skrivende stund i Bosnien, hvor de arbejder på et andet projekt for komiteen, men qua den eskalerende situation i Bosnien, hvor en borgerkrig kan være på vej, ser komiteen et behov og en mulighed for at undersøge og formidle migrantsituationen i landet. Det er en unik mulighed for at få et helt opdateret overblik over situationen, som i denne tid ændrer sig hurtigt.  Samtidig er der efter dialog med dokumentaristerne, som har researchet i området i en uges tid, opstået mulighed for at udbrede nye vinkler på situationen, som endnu ikke er blevet formidlet til den danske befolkning. Se konkrete vinkler i afsnit om succeskriterier.  Aktiviteten kan for de midler, der søges, kun lade sig gøre i januar 2022, hvor dokumentaristerne befinder sig i Bosnien. En senere realisering af aktiviteten vil ikke kunne lade sig gøre inden for samme budgetramme.  Aktiviteten ligger i forlængelse af en konference, som komiteen afholder den 13. januar, om Bosniens vej til EU-medlemskab samt hvilke udfordringer, der står i vejen for dette.  Formålet med aktiviteten er dels at besvare det essentielle spørgsmål: Hvad gør Bosnien i denne krisesituation for de tusindvis af migranter, der befinder sig i landet? Og dels er formålet også via artikler i forskellige publikationer at oplyse en for komiteen bredere målgruppe om et af komiteens fokusområder, nemlig flygtningespørgsmålet i Bosnien.   Flygtningene kan ikke rejse tilbage til deres hjemlande som Syrien, Pakistan og Afghanistan, og de bliver af EU’s grænseværn forhindret i at rejse ind i unionen og gøre brug af deres ret til at søge asyl.  Produktionsselskabet Sicilien har bred erfaring med at formidle og dokumentere forhold fra og om udviklingslande og har allerede på nuværende tidspunkt etableret kontakt til de nødvendige kilder.  Dokumentaristerne skildrer miljøet og indsamler vidnesbyrd for at introducere og forklare et komplekst emne på en letforståelig måde.    Historien er vigtig, fordi flygtningekrisen dominerer og fortsat vil dominere som en af de største globale udfordringer. Migranter i titusindvis har mistet livet i grænselandet på deres vej ind i unionen. Kritikere mener, at EU ved at bygge værn og sætte militær ind for at holde migranter ude bryder menneskerettighederne og unionens eget løfte om at tilbyde migranter asyl. EU’s oprustning mod flygtningestrømmene støttes af Danmark og andre medlemslande.  Budskabet med aktiviteten er blandt andet, at EU ikke må glemme eller overse flygtningespørgsmålet i en situation, hvor freden i Bosnien er truet.  Komiteens vigtigste arbejdsområde er Østeuropa og har med støtte fra CISU gennemført flere demokratiudviklingsprojekter. Dette oplysningsprojekt ligger i forlængelse af og bidrager til komiteens arbejde.  Aktiviteten giver mulighed for at benytte opdaterede informationer til kommende arrangementer, konferencer samt nyhedsbreve og det kommende kvartalsblad. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| I samarbejde med produktionsselskabet Sicilien udarbejdes billeder og tekst, som dokumenterer og oplyser om migrantkrisens forskellige forhold samt i hvilken grad et borgerkrigstruet Bosnien er i stand til at hjælpe de tusindvis af migranter, som befinder sig i landet. Herudover giver aktiviteten mulighed for at sammenligne den nuværende situation med den barske situation for et år siden, som tiltrak overskrifter i medier verden over. På det seneste har migrantsituationen i Bosnien været overskygget af flygtningekrisen i grænselandet mellem Belarus og Polen.  Oplysningsmaterialet i denne aktivitet skal bruges til en artikel i kvartalsbladet MenneskeRet&Vrang, som bredt beretter om situationen i især grænsebyen Bihac.   Oplysningsmaterialet, som dokumentaristerne producerer, skal også bruges til oplyse et langt bredere publikum om forskellige dele af situationen. Dokumentaristerne vil søge at skrive følgende artikler:   * Artikelserie til Kristeligt Dagblad, der med tekst og billeder fortæller om situationen i Bihac på forskellig vis, herunder en artikel om en imam, der begraver omkomne flygtninge og en artikel om en etbenet bosnisk krigsveteran, der hjælper flygtninge med fx at undgå at gå ind i gamle miner fra Jugoslavien-krigen på deres vej ind i EU. Samt interview med borgmesteren i Bihac om, hvordan migrantkrisen har forandret byen. * Artikel og fotografering til fagbladet Tidsskrift for Jordemødre, der fortæller om de børn, der bliver født, mens forældrene er på flugt. * Artikel til Kattens Værn, der fortæller om kæledyrs store betydning for lindring af migranters ensomhed.   Herudover vil dokumentaristerne levere en serie af fotografier og videosekvenser af høj kvalitet, som skal bruges ifm. en nyligt gennemført konference om Bosniens vej ind i EU (afholdt 13.1.22). Udover DHKs formand, Karsten Fledelius, deltog bl.a. Den bosnisk-herzegovinske udenrigsminister, Bisera Turkovic; den danske udenrigsminister, Jeppe Kofod; den høje repræsentant i Bosnien-Herzegovina, Christian Schmidt og den tidligere generalsekretær OSCE, Lamberto Zannier, i denne konference. Billederne skal bruges i komiteens offentliggørelse af konferencens “joint communication”.  Kriteriet for aktivitetens succes er, at en målgruppe, som ikke nødvendigvis har et kendskab til komiteens arbejde og fokusområde får en forståelse af migrantkrisen, samt at komiteens medlemmer får et opdateret indblik i, hvordan den eskalerende situation i Bosnien påvirker flygtningespørgsmålet i landet. |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| DHK ønsker dybere og virkelighedstro indsigt i, hvad Bosnien er i stand til at gøre for de tusindvis af migranter, som befinder sig i landet, og som er truet af både sult, kulde og mangel på overholdelse af deres ret til at søge asyl i EU.  Samtidig ønsker komiteen via artikler i dag- og fagblade at oplyse en for komiteen ny målgruppe om migrantkrisen i Bosnien, som påvirker hele EU, herunder Danmark.  Aktiviteten følges af komiteens projektkoordinator og kasserer Asbjørn Storgaard, som sammen med formand Karsten Fledelius sørger for løbende vidensdeling med komiteens bestyrelsesmedlemmer og sekretariat. Information fra projektet til komiteens øvrige medlemmer vil primært ske via kvartalsbladet MenneskeRet&Vrang og nyhedsbrevet. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| Aktiviteten henvender sig både til komiteens medlemmer og via dag- og fagblade til en for komiteen ny og bredere målgruppe.  Målgruppen får gennem aktiviteten et opdateret overblik over migrantsituationen i Bosnien, som det ikke er muligt at få noget andet sted i danske medier – blandt andet fordi ingen danske medier er tilstede i landet pr dags dato.  Samtidig leverer dokumentaristerne nogle vinkler på krisen, som den danske presse ikke har berørt. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| Aktiviteten styrker Komiteens medlemmers og konference-publikummets læring om flere af FN’s Verdensmål.  Verdensmål 1: Afskaf fattigdom.  De mennesker, projektet omhandler, flygter bl.a. fra ekstrem fattigdom.    Verdensmål 4: Kvalitetsuddannelse.  Dokumentaren beskæftiger sig indgående med flere af verdensmålene uden at omtale dem direkte, hvilket er i tråd med den frihed, som lærerne har i folkeskolen til at tilrettelægge undervisningen inden for rammerne af folkeskoleloven. Ifølge FN’s Verdensmål 4.7 skal alle elever inden 2030 have tilegnet sig den viden og de færdigheder, som er nødvendige for at fremme en bæredygtig udvikling bl.a. inden for menneskerettigheder, fremme af en fredelig og ikke-voldelig kultur, globalt borgerskab og anerkendelse af kulturel mangfoldighed.    Verdensmål 10: Mindre ulighed.  Projektet beskæftiger sig med en udsat befolkningsgruppe, hvis skæbne afgøres på baggrund af andre stater og institutioners sociale, økonomiske og politiske beslutninger.    Verdensmål 16: Fred, retfærdighed og stærke institutioner.  Projektet omhandler bl.a. mennesker, som med vold og mishandling afskærmes muligheden for at komme ind i EU og benytte deres ret til at søge asyl. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| Den indsamlende del af aktiviteten udføres i januar 2022, herunder research, produktion, postproduktion.  Første af flere planlagte konferencer afholdes ligeledes i første halvår 2022, og bidragene til kvartalsbladet MenneskeRet&Vrang bliver publiceret i foråret 2022.  Midlerne fra CISU’s løbende oplysningspulje går til lønmidler til produktionsselskabet Sicilien.  Foreningen Sicilien bidrager med frivillige timer for en værdi af 7.000 kroner, som bl.a. indebærer ekstra rejsetid og research. Dag- og fagblade bidrager med 33.000 kroner.  Slutafrapportering i første halvår 2022. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| Som med tidligere projekter vil DHK udbrede aktiviteten via kvartalsbladet MenneskeRet&Vrang og hjemmesiden samt via offentlige foredrag, deltagelse i debatter og arrangement af konferencer om aktuelle menneskeretlige emner og deltagelse i samarbejde bl.a. med CISU i det årlige Folkemøde på Bornholm. Endvidere formidles aktiviteten i komiteens velbesøgte Facebook-gruppe og i nyhedsbreve. Målgruppen er primært den politisk, socialt og juridisk interesserede almenhed samt beslutningstagere, herunder Folketingets politikere. Slutteligt planlægger komiteen at vække mediernes bevågenhed for og udbredelse af projektet ved at forfatte en pressemeddelelse herom. |